Masa Mainio

Masa Mainio () on ruotsalaisen lasten- ja nuortenkirjailijan George Johanssonin luoma kuvitteellinen hahmo. Masa Mainio kerää erilaisia tavaroita ja rakentaa niistä kaikenlaista uutta. Hänellä on myös bokseri nimeltä Molla.

Johansson on kirjoittanut Masa Mainiosta useita kirjoja, joista yhdeksän on suomennettu. Hahmo tunnetaan myös tietokonepeleistä, jossa pelaaja voi rakentaa kaikenlaista uutta omistamillaan osilla, oman luovuutensa mukaan, ja auttaa Masan ystäviä pelien läpäisemiseksi. Hahmoon perustuu myös kaksi suomenkielistä tv-ohjelmaa, Masa Mainio rakentaa ja Masa Mainio täydessä vauhdissa. Masa Mainion suomenkielisenä äänenä peleissä toimi Rauno Ahonen ja tv-sarjoissa Esko Salminen.

Tietokonepelit

Rakenna autoja Masa Mainion kanssa
Rakenna autoja Masa Mainion kanssa on peli, jossa pelaaja voi rakentaa autoja omistamillaan osilla, oman luovuutensa mukaan. Pelissä voi saada diplomeja ja auttaa Masan ystäviä. Pelissä on autonäyttely, johon voi viedä autoja ja tuomari antaa autolle pisteet. Pelissä on myös Lahnaston rata -niminen kilparata jossa voit testata kuinka nopeaa autosi kulkee. Kun peliä pelaa eteenpäin, voi löytää autoon useita moottoreita ja muita osia, kuten rakettimoottorin tai kaivurin renkaat.

Peli on ensimmäinen Rakenna Masa Mainion kanssa -sarjan peli ja se on vuodelta 1997.

Rakenna veneitä Masa Mainion kanssa
Rakenna veneitä Masa Mainion kanssa on peli, jossa pelaaja voi rakentaa veneitä omistamillaan osilla oman luovuutensa mukaan. Pelissä selvitetään Saku Snorkkelin lentokoneen katoamista meren syvyyksiin. Pelissä on myös kilparata, jossa kilpaillaan siitä, kuinka nopeasti radan voi kiertää. Venenäyttelyyn voi viedä veneensä, jolle tuomari antaa pisteet. Pelin edetessä saa myös diplomeja.

Peli on toinen Rakenna Masa Mainion kanssa -sarjan peli ja se on vuodelta 1998.

Rakenna lentokoneita Masa Mainion kanssa
Rakenna lentokoneita Masa Mainion kanssa on peli, jossa voi rakentaa lentokoneen 
omistamillaan osilla, oman luovuutensa mukaan. Pelissä selvitetään Mecchin lentäjäsiskosten matkaa maailman ympäri lentokoneella. Pelin lopussa Masa tapaa Mecchin siskokset. Pelissä on lentokonenäyttely, jonne voi viedä lentokoneensa ja tuomari antaa sille pisteet. Lentokilpailussa taas kilpaillaan Simo Suharia vastaan siitä, kumpi kerää eniten ilmapalloja määrätyn ajan sisään. Pelissä Masa myös auttaa ystäviään ja saa suoritetuista saavutuksista diplomeja.

Peli on kolmas Rakenna Masa Mainion kanssa -sarjan peli ja se on vuodelta 2000.

Rakenna taloja Masa Mainion kanssa
Rakenna taloja Masa Mainion kanssa on peli, jossa voi rakentaa talon omistamillaan osilla, oman luovuutensa mukaan. Pelissä selvitetään Masan sukulaisen Sirkku Tähtisäteen katoamismysteeriä sekä autetaan Masan ystäviä.

Peli on neljäs Rakenna Masa Mainion kanssa- sarjan peli ja se on vuodelta 2002.

Upptäck Rymden med Mulle Meck 
Upptäck Rymden med Mulle Meck on Masa Mainio peli, joka on julkaistu virallisesti vain ruotsiksi, mutta pelistä on tehty epävirallinen suomenkielinen versio. Pelissä rakennetaan avaruussukkuloita ja matkustetaan niiden avulla tutkimaan avaruutta, jonka myötä pelaaja saa lisää tietoa Sirkku Tähtisäteen katoamisesta.

Peli on viides ja samalla viimeinen Rakenna Masa Mainion kanssa -sarjan peli ja se on vuodelta 2004.

Kaikki Masa Mainio -pelit on julkaissut Elävät Kirjat / PAN Vision.

Suomennetut kirjat
 Masa Mainio rakentaa auton
 Masa Mainio rakentaa veneen
 Masa Mainio rakentaa lentokoneen
 Masa Mainio rakentaa talon
 Masa Mainio kertoo autoista
 Masa Mainio kertoo laivoista
 Masa Mainio kertoo lentokoneista
 Masa Mainio kertoo taloista
 Masa Mainio kertoo traktoreista

Aiheesta muualla
Masa Mainion kotisivut  (arkistoitu)
Masa Mainion kotisivut  (arkistoitu)

Ruotsissa kehitetyt videopelit
Kuvitteelliset henkilöt